Carbon Fee and Dividend

Carbon Fee and Dividend (CF&D) alebo Fee and Dividend (Poplatok a dividenda) je trhový mechanizmus/systém, ktorého cieľom je zníženie uhlíkových emisií, ktoré podporujú klimatickú zmenu zapríčinenú antropogénnymi vplyvmi. Je založený na vyberaní postupne sa zvyšujúcej dane z fosílnych palív a následným vrátením časti alebo všetkých príjmov verejnosti vo forme bežnej dividendy. Cieľom je stimulovať prechod na nízkouhlíkovú energiu a zároveň chrániť spotrebiteľov pred rastúcimi nákladmi za fosílne palivá.

Mechanizmus navrhnutý tak, aby dokázal udržať alebo zlepšiť ekonomickú životaschopnosť a zároveň urýchliť prechod na udržateľnú energetickú ekonomiku, Fee and Dividend bol navrhnutý ako alternatíva pre znižovanie emisií, ako sú napríklad komplexné regulačné prístupy, cap and trade alebo jednoduchá uhlíková daň. Táto metóda je porovnávaná s právnymi predpismi na prerozdeľovanie majetku, ktoré boli použité počas veľkej hospodárskej krízy.

Štruktúra
Základná štruktúra Carbon Fee and Dividend je nasledovná:

 Poplatok je vyberaný z palív v mieste ich vstupu do ekonomiky (či už vrtu, bane alebo prístavu). Poplatok závisí od obsahu uhlíka v danom palive, pričom bežne navrhovaný začiatočný bod je $10–$16 na tonu uhlíka, ktorý by unikol pri spaľovaní paliva.
 Poplatok je postupne zvyšovaný, čo poskytuje stabilný a predvídateľný cenový signál a stimuluje skorý prechod na nízko-uhlíkové energetické zdroje a výrobky.
 Upravená hraničná daň sa vyberá z importov z krajín, ktoré nemajú zavedený ekvivalent uhlíkovej dane. Napríklad ak by Spojené štáty americké vytvorili systém Fee and Dividend, Čína by musela zaplatiť uhlíkovú daň Spojeným štátom alebo vytvoriť svoj vlastný systém spoplatnenia uhlíkovej stopy. Tak by mal americký ekonomický systém vplyv na stimuláciu zavedenia uhlíkovej dane vo svete.
 Časť alebo všetky poplatky sa vrátia domácnostiam ako energetická dividenda. Vrátenie 100 % čistých poplatkov vedie k systému daňových poplatkov a dividend, ktorý je neutrálny z hľadiska príjmov. Táto neutralita príjmov často priťahuje konzervatívcov, ako je bývalý štátny tajomník George Shultz , ktorí chcú znížiť emisie bez zvyšovania financovania federálnej vlády.

Aby sa maximalizovala efektivita, výška poplatku by bola regulovaná na základe vedeckej analýzy z hľadiska ekonómie a klimatológie, tak aby bola veľkosť a rýchlosť zvyšovania poplatku vyvážená.

Realizácia
Uhlíková daň zavedená v Britskej Kolumbii by mohla byť považovaná za "fee and dividend", ale je tam niekoľko rozdielov. Namiesto úplného vrátenia (alebo väčšiny) ako dividendy domácnostiam, 73% dane je použitej pre znižovanie daní malých podnikov. Na rozdiel od väčšiny vlád, Britská Kolumbia získava z veľkej časti energiu z vodných elektrární a ich náklady na energiu, dokonca aj s daňou, sú nižšie ako vo väčšine krajín.   

 Krajina  Región  Rok zavedenia  Cena uhlíka  Cena CO2  Postupnosť za rok Kanada  Britská Kolumbia  2008  $10 na tonu  neuvedené  $5 za rok

Politická podpora
Carbon Fee and Dividend je preferovaným riešením pre klimatickú zmenu Citizens Climate Lobby (CCL). Tvrdia, že túto politiku je jednoduchšie zaviesť a prispôsobiť ako relatívne komplikovanú cap-and-trade alebo regulačné prístupy, čo umožňuje plynulý, ekonomicky pozitívny prechod na nízkouhlíkovú energetickú ekonomiku. James Hansen, bývalý riaditeľ Goddardovho inštitútu pre kozmický výskum (GISS) NASA, často propaguje povedomie o Carbon Fee and Dividend prostredníctvom svojich spisov a častých verejných vystúpení, tak ako aj vo svojej pozícií na Kolumbíjskej univerzite.    

Inšpirovaný pre trh priaznivou štruktúrou Fee and Dividend, kongresman Bob Inglis predstavil HR 2380 ("Raise Wages, Cut Carbon Act of 2009") v snemovni Spojených štátov 13. mája 2009. Inglis považuje Fee and Dividend za systém s veľkým potenciálom pre konzervatívcov, znepokojených energetickou infraštruktúrou ako otázkou národnej bezpečnosti, podporuje Fee and Dividend ako spoľahlivý prostriedok pre zníženie závislosti na dovoze ropy zo zahraničia.    

Ďalší návrh, ktorý bol čiastočne inšpirovaný Fee and Dividend, bol predstavený kongresmanom demokratickej strany Johnom B. Larsonom 16. júla 2015, H.R. 3104, alebo "America's Energy Security Trust Fund Act of 2015" (Nariadenie o americkej energetickej bezpečnosti z roku 2015), obsahujúci stále rastúcu cenu uhlíka, ale využíva niektoré výnosy na rekvalifikáciu pracovníkov, a zvyšok príjmov vracia prostredníctvom zníženia dane z mzdy namiesto priamych platieb dividend.

 Referencie 

 Externé odkazy 
The Economic, Climate, Fiscal, Power, and Demographic Impact of a National Fee-and-Dividend Carbon Tax (2014).  Report by Regional Economic Models, Inc. 

 Zdroj 

Kategória:Klimatické zmeny
Kategória:Obnoviteľné zdroje energie